Nopeusvoima

**Nopeusvoima** on yksi Seitsemästä Universaalista Voimasta, joka edustaa kaikkea liikettä, vauhtia ja nopeutta (joidenkin mukaan myös aikaa) maailmankaikkeudessa. Jotkut ihmiset ovat onnistuneet muodostamaan yhteyden nopeusvoimaan (joko tahallisesti tai tahattomasti), jolloin he pystyvät käyttämään sitä hyödykseen. Tavallisin nopeusvoiman käyttötarkoitus on supernopeuksilla liikkuminen, mutta sillä on muitakin kykyjä.

## Voimat

Nopeusvoima antaa käyttäjälleen kyvyn seuraaviin asioihin (ainakin harjoittelun jälkeen):

* Liikkuminen, juokseminen ja ajatteleminen erittäin nopeasti. Myös refleksit toimivat supernopeudella. Nopeus voi vaihdella hieman yli äänennopeudesta moninkertaiseen valonnopeuteen asti. Maksiminopeuteen vaikuttaa henkilön omat kyvyt, hänen yhteytensä nopeusvoimaan sekä nopeusvoiman itsensä voimakkuus kyseisellä hetkellä.
* Supernopea ruuansulatus sekä muut elintoiminnot. Nopeusvoimaa käyttävät tarvitsevat moninkertaisen määrän ruokaa normaaliin ihmiseen verrattuna, sillä heidän elimistönsä käsittelee sen nopeasti. Nopean aineen vaihdunnan vuoksi nopeusvoiman käyttäjien on vaikea humaltua, ja vahvatkin myrkyt poistuvat heidän elimistöstään nopeasti.
* Värähteleminen eri taajuuksilla, jopa läpäisten fyysisiä esteitä.
* Ajassa matkustaminen eteen- ja taaksepäin. Tämä vaatii usein, muttei aina, kosmisen juoksumaton käyttöä.
* Universumien välillä matkustaminen. Johtuuko tämä siitä, että rinnakkaistodellisuudet värähtelevät eri taajuuksilla, johon nopeusvoiman käyttäjät voivat vaikuttaa, vai että nopeusvoima on todellisuudessa linkki eri universumien välillä, ei ole varmaa.
* Puvun itselleen kutsuminen. Vaikka se vaatii hyvää yhteyttä nopeusvoimaan, useampi ihminen on onnistunut käyttämään nopeusvoimaa vaatteidensa vaihtamiseen lennosta.
* Toisten nopeusvoimaan yhteydessä olevien havaitseminen.

### Negatiivinen nopeusvoima

Negatiivisella nopeusvoimalla on pääosin samat kyvyt kuin tavallisella nopeusvoimalla, muutamilla poikkeuksilla:

* Tavallisen nopeusvoiman käyttäjän on vaikeampaa (muttei mahdotonta) havaita negatiivisen nopeusvoiman käyttäjää voiman itsensä avulla. Toisin päin havaitseminen toimii normaalisti.
* Nopeusvoiman varastaminen. Negatiivista nopeusvoimaa voi käyttää toisen nopeusvoiman väliaikaiseen varastamiseen, jolloin varastajan itsensä nopeusvoima vahvistuu ja toisen nopeusvoima heikkenee. Taitava negatiivisen nopeusvoiman käyttäjä voi jopa sulkea väliaikaisesti toisen henkilön yhteyden nopeusvoimaan kokonaan.
* Mielen epävakaus. Toisin kuin nopeusvoima, jolla ei ole tiedettyjä vaikutuksia käyttäjän psyykkeeseen, negatiivisen nopeusvoiman käyttäjät alkavat jonkin ajan kuluttua kärsiä mielenterveyden heikkenemisestä ja hulluuden oireista.

## Käyttäjät

* Salama (Barry Allen) (Ensimmäisiä nopeusvoimaan yhdistyneitä ihmisiä. Mahdollisesti koko nopeusvoiman luoja)
* Salama (Wally West) (Mahdollisesti kaikkein syvimmän yhteyden nopeusvoimaan omaava ihminen. Hänen huippunopeutensa on suurempi kuin minkään muun olennon)
* Salama (Jay Garrick) (Maa 2:n ensimmäinen nopeusvoimaa käyttävä ihminen. Ei tiennyt saavansa voimansa nopeusvoimasta ennen Maa 1:n Salaman tapaamista)
* Jesse Quick (Jesse Chambers) (Matemaattinen, mutta heikompi yhteys nopeusvoimaan)
* Max Mercury (Aiemmin hyppi nopeusvoiman avulla hallitsemattomasti ajassa eteenpäin, nykyään kontrolloi voimiaan paremmin)
* Poika Salama (Wallace West)
* Dawn Allen (Poikkeuksellisen heikko yhteys nopeusvoimaan)
* Don Allen (Poikkeuksellisen heikko yhteys nopeusvoimaan)
* Impulssi (Bart Allen) (Nopeusvoima kiihdytti hänen kasvunsa vauvasta teini-ikäiseksi vain parissa vuodessa. Tämä korjaantui Impulssin matkustettua 2000-luvulle, mutta vanhensi hänet edelleen aikuiseksi Toisen Kriisin aikana. Kirkkaimman Päivän seurauksena Impulssi on jälleen teini)
* XS (Jenni Ognats)
* Anti-Salama (Eobard Thawne) (Käyttää negatiivista nopeusvoimaa)
* Anti-Salama (Daniel West) (Pystyy käyttämään nopeusvoimaa mustien terien ampumiseen kehostaan. Yhteys nopeusvoimaan ei kovin hyvä)
* Koboltinsininen (Malcolm Thawne) (Käytti sinistä liekkiään varastaakseen nopeusvoimaa itselleen. Ei omista oikeaa yhteyttä siihen)

## Muuta

* Nopeusvoimalle on olemassa matemaattinen kaava, 3X2(9YZ)4A. Jos henkilö kykenee ymmärtämään tämän kaavan, hän saa pelkästään sillä yhteyden nopeusvoimaan, tosin heikomman kuin useimmilla nopeusvoiman käyttäjillä.